זאב צעיר (באנגלית: Teen Wolf) היא סדרת טלוויזיה אמריקאית שנוצרה על ידי ג'ף דייוויס עבור MTV. הסדרה מבוססת על סרט משנת 1985 באותו השם. בסדרה מככב טיילר פוזי כתלמיד תיכון בשם סקוט מק'קול שננשך על ידי אדם זאב. הסדרה זכתה לביקורות חיוביות בדרך כלל.
הסדרה שודרה לראשונה ב-5 ביוני 2011, מיד לאחר שידור טקס פרסי הסרטים והטלוויזיה של MTV של אותה השנה. וקיבלה סכום כולל של 10 מיליון דולר הפרק האחרון של הסדרה שודר ב-24 בספטמבר 2017.
ב-24 בספטמבר 2021 יוצר הסדרה ג'ף דייוויס הודיע שהולך לצאת סרט המשך לסדרה, בשם "". הסרט לא יהיה עבור MTV, אלא עבור paramountplus. הסרט צפוי לצאת לאקרנים בהמשך 2022.
עלילה.
עלילת הסדרה מתרחשת בעיר הבדיונית ביקון הילס שבקליפורניה, וסובבת סביב סקוט מק׳קול (טיילר פוזי), תלמיד בית ספר תיכון הסובל מקצרת חמורה. סקוט ננשך על ידי אדם זאב, דבר הגורם לו להפוך לאדם זאב בעצמו. הנשיכה מעצימה את כוחו הפיזי של סקוט ומחדדת את חושיו. יחד עם חברו הטוב סטיילס סטילינסקי (דילן או'בריאן), סקוט לומד על יכולותיו כאדם זאב, והשניים מתמודדים עם אתגרים ואויבים רבים בניסיון להגן על יקיריהם בביקון הילס.
עונה 1.
ביום האחרון של החופש לפני תחילת הלימודים, החברים סקוט וסטיילס יוצאים לחפש גופה ביער, לאחר ששריף העיירה, אביו של סטיילס, תופס אותו וגורר אותו חזרה לרכב. סקוט נשאר לבד ביער וננשך על ידי איש זאב. סקוט פוגש בדרק הייל, במהלך הלילה סקוט נהפך לאיש זאב, וסטיילס מגלה זאת תוך זמן קצר. סקוט ואליסון, תלמידה חדשה, מתאהבים מהרגע הראשון, והופכים לזוג בהמשך. דרק עוקב אחרי סקוט וסטיילס כדי לראות איך סקוט מתנהג עכשיו כשהוא איש זאב, ולאחר זמן קצר דרק מציע ללמד את סקוט. הוא מגלה שכריס, אביה של אליסון, הוא ראש משפחת ציידים הצדים אנשי זאב. איש זאב מסוג אלפא רוצח אנשים בביקון הילס (הוא זה שנשך את סקוט).
החבורה מגלה כי האנשים הנרצחים קשורים לשריפה בבית משפחת הייל, שקרתה לפני שנים. בהמשך העונה מתגלה כי האלפא הוא פיטר הייל (דודו של דרק) האחראי לרציחות הללו. ג'קסון מגלה שסקוט הוא איש זאב ומנסה להפוך לאדם זאב בעצמו. פיטר נושך את לידיה, וג'קסון לוקח אותה לבית החולים. בסוף העונה מגלים אליסון והציידים, כולל כריס, אביה של אליסון, שסקוט הוא נער זאב. סקוט, סטיילס, ג'קסון, דרק ואליסון נלחמים בפיטר. פיטר הורג את דודתה של אליסון, קייט, כנקמה על כך שגרמה למות משפחתו. דרק הורג לבסוף את פיטר ובעקבות כך הופך לאלפא בעצמו. לאחר שדרק נהפך לאלפא, ג'קסון מבקש ממנו לנשוך אותו על מנת שיהפוך לנער זאב, בטענה שעזר לחבורה לגבור על פיטר.
עונה 2.
סקוט ואליסון נאבקים לשמור על מערכת היחסים ביניהם בסוד, לאחר שאביה של אליסון אסר עליהם להתראות. דרק הייל הופך בני נוער חלשים ודחויים חברתית לאנשי זאב, וכך מקים לעצמו להקה חדשה. פיטר הייל מתגלה ללידיה במטרה שזו תחזיר אותו לחיים. בעקבות הנשיכה של ג׳קסון בסוף העונה הראשונה הוא הופך לקאנימה, יצור דמוי לטאה שנשלט על ידי מישהו והורג אנשים לפי רצונו. דרק ולהקתו רוצים להרוג את הקאנימה ומגלים שזהו ג'קסון. סקוט וחבורתו מגלים שמאט, תלמיד בתיכון שרוצה לנקום בנבחרת השחייה מ-2006, שולט בקאנימה. ג'רארד, סבה של אליסון, מטביע את מאט, משתלט על הקאנימה ומשתמש בה כדי להרוג אנשים. ג'רארד חולה בסרטן ורוצה להפוך לאיש זאב על מנת להתרפא. ג׳רארד מאיים על סקוט שאם דרק לא ינשוך אותו, הוא יהרוג את אליסון.
ג׳קסון חוזר לעצמו בעזרת לידיה. דרק ופיטר דוקרים אותו, והוא מת אך חוזר לחיים כאיש זאב. בסוף העונה אליסון נפרדת מסקוט וג'קסון עוזב ללונדון.
עונה 3.
בחלק הראשון של העונה, להקת זאבי אלפא, שבראשם מנהיג עיוור בשם דאוקליון, מגיעה לביקון הילס. להקת האלפא מנסה לגייס את דרק בכוח, אך הוא מסרב. אביו של סקוט, סוכן FBI, שב העירה.
אנשים מתחילים למות בשלישיות בעיר לפי דפוס זהה והחבורה חושדת שהם מוקרבים כקורבנות. החבורה מגלה כי ג'ניפר, המורה החדשה ובת זוגו של דרק, היא דרואיד אפל ושהיא מקריבה אנשים כדי להשיב לעצמה את הכוח שאיבדה. לידיה מתגלה כ"באנשי" יצור על טבעי המקושר למוות ומרגיש מתי הוא קרב. ג'ניפר חוטפת כקורבן את הוריהם של סקוט, סטיילס ואליסון. סקוט, סטיילס ואליסון נכנסים למצב של תרדמת, כדי למצוא את הוריהם, והם מוצאים את המקום שבו מוחזקים הוריהם בעזרת דיטון. דרק מוותר על כוחו כאלפא כדי להציל את אחותו קורה הגוססת. סקוט ודרק משחררים את דאוקליון ונותנים לו הזדמנות נוספת. סקוט הופך לאלפא אמיתי.
בחלק השני של העונה, התרדמת אליה נכנסו בעונה הקודמת משפיעה על סקוט, סטיילס ואליסון. אליסון מתחילה לראות את קייט דודתה המתה, סקוט לא שולט בכוחו, וסטיילס מתחיל להשתגע. אייזק עובר לגור עם סקוט. אית'ן ואיידן מנסים להתקבל ללהקה של סקוט. סקוט והחבורה עוזרים לפצח את תעלומת היעלמותה של ילדה בשם מאליה. הם מגלים שהיא חיה בתוך גוף של "זאב ערבות" ועוזרים לה לחזור לצורתה האנושית.
בהמשך העונה, בעקבות הטראנס שעשו, נפתחה "דלת" בראשם של השלישייה, וכך הנגיצונה משתלט על סטיילס. סטיילס פוגש את מאליה בבית אייכן והם מתאהבים. הנגיצונה משתלטת על סטיילס והוא הופך לרשע, ערמומי וחזק יותר. לאחר מכן מגלים שאימה של קירה היא זו שיצרה את הנגיצונה. היא מרגישה שזו חובתה להרוג אותו ולכן היא שולחת את האוני (השדים שלה) לגלות מי הוא הניגיצונה. בניסיון להגיע אל סטיילס שלכוד במוח של הניגיצונה סקוט ולידיה נכנסים למוחו, הם מצליחים והוא משתחרר מהגוף שלו,הניגיצונה לוקח את הצורה של סטיילס אך לא את הגוף והמוח שלו.בנוסף הניסיון של אמא של קירה נכשל כי כאשר האוני בודקים אותו, הוא הורג את אחד מהם, לוקח את הבעלות על האוני, והם מצייתים לו. אליסון מצליחה להבין את הדרך להרוג את האוני אך נהרגת על ידי חרב של האוני במהלך הקרב ומתה בזרועותיו של סקוט. אית׳ן, איידן ודרק נלחמים באוני שנשלטים על ידו של הניגיצונה. במהלך הקרב הם הורגים את כל האוני אבל איידן נהרג באמצע. ובינתיים במקביל למאבק שלהם, סקוט סטיילס לידיה וקירה מצליחים לנצח את הניגיצונה, סקוט נושך אותו ובגלל שהוא לא יכול להיות גם שועל וגם איש זאב הוא נחלש וקירה נועצת את חרבה בו והוא נעלם ומת.
העונה נגמרת בכך שכריס ואייזק עוזבים לצרפת, קייט דודתה המתה של אליסון שפיטר הרג בעונה הראשונה חוזרת בתור ברדלס ותוקפת את דרק בלופט, מאליה מצטרפת לבית ספר וסקוט עוזר לה ומלמד אותה כל הכוחות.
עונה 4.
החבורה נוסעת למקסיקו כדי להציל את דרק ממשפחת ציידים בשם קאלוורה. מתגלה שקייט חיה, והיא כעת יצור על טבעי ברדלס, השולטת על מפלצות בשם ברזרקים. קייט חטפה את דרק והחזירה אותו לגיל ההתבגרות, הגיל שעדיין בטח בה. 117 מיליון דולרים נגנבו מהכספת של פיטר. לאחר שדרק חוזר לעצמו, הוא מגלה כי הוא מאבד את כוחו ואת כוח הריפוי שלו. תלמיד חדש בשם ליאם מגיע לבית הספר ומאיים על הקפטנות של סקוט בקבוצת הלקרוס. סקוט נושך את ליאם כדי למנוע ממנו ליפול מגג בעת תקרית עם מתנקש, והוא הופך להיות הבטא הראשון של סקוט. דרק שוכר את שירותיה של בריידן שכירת חרב שתעזור לו למצוא את קייט ובהמשך העונה מתאהבים והופכים לזוג. החבורה מגלה כי אדם המכונה "הנדבן" ערך רשימת חיסול של יצורים על טבעיים, ושמותיהם של סקוט ושאר החברים כתובים ברשימה חוץ מפיטר, גם פאריש סגן השריף נמצא ברשימה. קירה וסקוט הופכים לזוג. בהמשך העונה מגלים שהנדבן היא מרדית גם היא בנשי כמו לידיה, וכאשר פיטר אושפז בעקבות השריפה של בית הייל, היא הייתה מיטה לצידו ושמעה את כל מחשבותיו - ליצור את רשימת המוות ולהשתמש בכסף של פיטר כתשלום לרציחות. פיטר לא יודע שהם נפגשו אי פעם ושוכח את התוכניות האלו כי הוא היה בקומה כשחשב עליהן.
פיטר רוצה לקחת מסקוט את כוחות האלפא שלו על ידי כך שיהרוג אותו, ולשם כך הוא כורת ברית עם קייט. קייט חוטפת את סקוט ואת קירה והופכת את סקוט לאחד מהברזרקרים, כדי שחבריו לא יזהו אותו, ויהרגו אותו. החבורה מגלה שסקוט נמצא בכנסייה העתיקה במקסיקו. החבורה נלחמת בברזרקרים, ושנייה לפני שהם הורגים את סקוט, מגיעים סטיילס וקירה ואומרים להם שסקוט הוא הברזרקר. הציידים נלחמים בקייט ובברזרקרים. סקוט מגלה שפיטר רצה להרוג אותו ונלחם בו. יכולות הריפוי של דרק מתחדשות בפתאומיות, והוא יכול להשתנות לצורה המלאה של זאב, כמו אמו טליה הייל. קייט מצליחה לברוח בין ידיו של כריס אחיה והוא מקיים את הבטחתו וחובר למשפחת קלאברס בסוף העונה, החבורה כולאת את פיטר בבית אייכן.
עונה 5.